钦定古今图书集成/理学汇编/学行典/第196卷 > 刘子椿〈弟子模〉
## 钦定古今图书集成/理学汇编/学行典/第196卷 > 刘子椿〈弟子模〉

按《新建县志》：刘子椿年十五，补邑庠。弘治乙未冬，奉
新华林寇发，执椿及弟子模，索其父母，曰：“出尔亲，释
两兄弟。”椿骂曰：“贼利吾财，复求吾亲，吾亲必不可得。”
贼怒，欲刃之，弟模激切愿死，椿曰：“弟幼无嗣，义不可
死。”贼不听，并遇害。闾里相传悲痛焉。少卿谢公麟有
传。